
RAPORT
privind necesitatea aprobării Documentaţiei pentru avizarea lucrărilor de intervenţie  şi a Indicatorilor Tehnico-Economici aferenţi obiectivului “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii la km 18+700, în Breaza”,judeţul Bistriţa-Năsăud.

Având în vedere:
- prevederile art. 44 alin.(1) şi art. 45 din Legea finanţelor publice locale 
nr. 273/2006, cu modificările şi completările ulterioare;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile art. 22 şi art. 23 din Legea nr. 10/1995, republicată privind calitatea în construcţii;

- Avizul Consiliului Tehnico-Economic (CTE) al Consiliului Judeţean Bistriţa-Năsăud nr. 18/23.11.2015 privind Documentaţia pentru avizarea lucrărilor de intervenţie pentru obiectivul “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii la km 18+700, în Breaza”;
Având în vedere:
       -  prevederile Hotărârii Consiliului Judeţean Bistriţa-Năsăud 

nr. 17/10.02.2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018, Anexa nr. 1 la Capitolul 84.02 Transporturi, subcapitolul 84.02.03.01 Drumuri şi poduri şi Anexa nr.4 - Programul lucrărilor de întreţinere, reparaţii şi modernizări drumuri judeţene pe anul 2014 - Cheltuieli dezvoltare, este necesară emiterea unei Hotărâri a  Consiliului Judeţean Bistriţa-Năsăud prin care să se aprobe Documentaţia pentru avizarea lucrărilor de intervenţie  şi a Indicatorilor Tehnico-Economici aferenţi  obiectivului “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii la km 18+700, în      

 Breaza”,judeţul Bistriţa-Năsăud, elaborată în conformitate cu Hotărârea Guvernului nr. 28/2008, cu modificările şi completările ulterioare, de către 
S.C.” PROIECT-CONSTRUCT REGIUNEA TRANSILVANIA” S.R.L. Oradea.
Documentaţia a fost predată Consiliului Judetean Bistriţa-Năsăud în 08.10.2015 cu procesul verbal de predare-primire nr. 17283/28.10.2015 şi înregistrată  la Consiliul Judeţean  Bistriţa-Năsăud la nr. IVB/17301/28.10.2015
Situatia existentă a obiectivului de investiţii
AMPLASAMENTUL 
Amplasamentul lucrărilor propuse se află în România, regiunea Nord-Est, localitățile Purcărete și Breaza, județul Bistrița Năsăud.
Podurile care fac obiectul proiectului sunt situate pe drumul județean 
DJ 170. Drumul județean DJ 170, clasat prin HG nr. 540/2000, cu o lungime totală de 24,500 km, are originea (km 0+000) în Reteag (DN 17), traversează localitățile Ciceu Giurgești – Negrilești – Purcărete – Breaza până la limita județului Maramureș și este singura cale de acces pentru locuitorii acestei zonei. Pe sectorul Negrilești – Purcărete – Breaza până la limita județului Maramureș, drumul traversează cursuri de apă în cinci puncte.

În prezent, la km 15+400, DJ 170 traversează Valea Mare peste un pod din beton armat cu lungimea de 12,50 m și lățimea de 5,80 m, având o singură deschidere. Podul prezintă oblicitate dreapta 60(.

Suprastructura – alcătuită din cinci grinzi din beton armat monolit solidarizate la capete și în câmp cu antretoaze. Peste grinzi a fost realizată o placă din beton armat cu rol de solidarizare și de susținere a căii. Calea pe pod este alcătuită din balast. Parapetul pietonal este din beton armat și prezintă degradări și cedări severe.

Infrastructura – culei din beton, pe care reazemă grinzile din beton armat. 

Racordarea cu terasamentele s-a făcut cu aripi din beton. În amonte, mal stâng aripa lipsește, racordarea fiind realizată cu taluz. Nu există casiuri si scări de acces în albie, iar albia râului este neamenajată. Gabaritul necesar pentru asigurarea circulației în siguranță și confort pe acest pod nu este respectat.

La km 18+700, DJ 170 traversează Valea Răchiții peste un pod din beton armat cu lungimea de 9,70 m, și lățimea căii de 5,40 m. Podul nu prezintă oblicitate pe direcția de curgere a apei, el fiind amplasat în aliniament, având o singură deschidere.

Suprastructura – alcătuită din șase grinzi tip fâșii cu goluri cu înălțimea de 0,72 m și lungimea de 7,60 m. Lățimea podului este de 6,20m. Calea pe pod este din balast și este degradată. Parapetul pietonal este din beton armat și prezintă degradări ale panourilor.

Infrastructura este compusă din două culei din beton, pe care reazemă grinzile.

Racordarea cu terasamentele s-a făcut prin aripi din beton. Nu există scări de acces în albie, iar albia râului nu este amenajată. Gabaritul necesar pentru asigurarea circulației în siguranță și confort pe acest pod nu este respectat.

Obiectivul investiției propuse în prezenta documentație este amplasat pe domeniul public al Consiliului Județean Bistrița-Năsăud. 
Prin lucrările propuse, nu se ocupă suprafețe suplimentare de teren public sau privat, sau de teren agricol.

Concluziile raportului de expertiză tehnică:

Expert tehnic Dr. ing. Iliescu M. (cert. de atestare seria M, nr.05487/28.05.2001) a elaborat expertiza tehnică pentru podurile menționate, iar în urma elaborării expertizei s-au stabilit posibilitatea a două soluții pentru ambele poduri.
În urma analizei tehnico-economice a celor două variante, expertul tehnic a optat pentru Varianta I, care ţine cont de valorile reduse a investiției și modul de realizare.

Descrierea lucrărilor proiectate
În urma temei de proiectare, a expertizei tehnice asupra lucrării existente, întocmită în anul 2015, se propun lucrări de construire a unor poduri, pe amplasamentele actuale, pe drumul județean 170 la km 15+400 respectiv km 18+700.

Conform recomandărilor din EXPERTIZA TEHNICĂ, în ambele situaţii s-a proiectat un pod nou cu structură metalică închisă și demolarea celui existent.

Noul pod s-a proiectat pe amplasamentul podului actual, urmând ca cel existent să fie demolat.
COSTURILE ESTIMATIVE ALE INVESTITIEI
 Graficul de realizare a investiției este eșalonat pe 12 luni.

Estimarea costului obiectivului s-a făcut în prețuri valabile la data finalizării și predării documentaţiei indicându-se cursul de schimb RON/EURO luat în considerare. 

Curs BNR din 08.10.2015  1EURO=4.4172 RON.

 Valoarea de C+M  a investitiei,
inclusiv TVA(mii lei) este de   363.228 mii lei 

